Aðeins þarf 5% af orkunni sem notuð er við frumvinnslu áls til endurvinnslu þess . Endurvinnsluhlutfall í Evrópu er orðið nokkuð hátt og er um 60% fyrir drykkjarumbúðir , um 95% fyrir samgöngutæki og um 85% fyrir byggingarefni ( EAA , 2006 ) . Rannsóknir sýna að ál sem notað er til bifreiðaframleiðslu dregur á líftíma bifreiðarinnar meira úr útblæstri en varð til við framleiðslu álsins . Ál er í matvælum , mannslíkamanum , gróðri , vatni og meira að segja rykögnum í andrúmsloftinu . Málmurinn er unninn úr bergtegundinni báxíti og eru stærstu báxítnámurnar í Ástralíu en þær er einnig að finna hvarvetna nálægt miðbaug jarðar . Úr báxíti er súrál unnið en það er efnasamband súrefnis og áls og líkist fínum , hvítum sandi . Súrál er meginhráefnið í álframleiðslu , en með rafstraumi er það klofið í frumefni sín .